Seve Ballesteros
Store norske leksikon,Sport og spill,Ballsport,Golf
Seve Ballesteros var en spansk golfspiller. Han var en av golfens ledende utøvere fra han ble profesjonell i 1974 og fram til midten av 1990-årene. Han er ansett som en av Spanias største idrettsstjerner gjennom alle tider.
Ballesteros vant totalt 90 internasjonale turneringer, derav 9 på PGA-touren, 50 på Europatouren (ingen har flere) og 6 på Japan Golf Tour. Han vant total fem Majorturneringer fordelt med tre seirer i British Open (1979, 1984, 1988) og to i US Masters (1980, 1983). Han var den første europeeren som vant US Masters. Han spilte Ryder Cup for Europa i 1979, 1983, 1985 (seier), 1987 (seier) 1991, 1993 og i 1995 (seier), og var dessuten ikkespillende kaptein for laget i 1997 (seier). Han vant totalt 22,5 poeng i Ryder Cup, og er med det nummer seks på listen over europeiske poengvinnere i turneringen.Flyplassen i Ballesteros' hjemfylke, som tidligere het Santander Airport, heter fra 2015 Seve Ballesteros – Santander Airport. Les mer i Store norske leksikon golf